CELEX: 32015R2174
Language: et
Date: 2015-11-24 00:00:00
Title: Komisjoni rakendusmäärus (EL) 2015/2174, 24. november 2015, keskkonnakaupade ja -teenuste ning majandustegevusalade soovitusliku loendi, Euroopa keskkonnamajanduslikus arvepidamises kasutatava andmeedastusvormingu ja Euroopa Parlamendi ja nõukogu määruse (EL) nr 691/2011 kohaste kvaliteediaruannete üksikasjade, ülesehituse ja esitamissageduse kohta (EMPs kohaldatav tekst)

25.11.2015   
            
            
               ET
            
            
               Euroopa Liidu Teataja
            
            
               L 307/17
            
         KOMISJONI RAKENDUSMÄÄRUS (EL) 2015/2174,
   24. november 2015,
   keskkonnakaupade ja -teenuste ning majandustegevusalade soovitusliku loendi, Euroopa keskkonnamajanduslikus arvepidamises kasutatava andmeedastusvormingu ja Euroopa Parlamendi ja nõukogu määruse (EL) nr 691/2011 kohaste kvaliteediaruannete üksikasjade, ülesehituse ja esitamissageduse kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. juuli 2011. aasta määrust (EL) nr 691/2011 Euroopa keskkonnamajandusliku arvepidamise kohta, (1) eriti selle artikli 3 lõiget 5, artikli 6 lõiget 2 ja artikli 7 lõiget 3,
   ning arvestades järgmist:
   
               (1)
            
            
               Määrusega (EL) nr 691/2011 kehtestatud Euroopa keskkonnamajanduslik arvepidamine on üles ehitatud moodulitena ja keskkonnakaupade ja -teenuste sektori arvepidamise moodul on esitatud määruse V lisas.
            
         
               (2)
            
            
               Komisjon peab kehtestama V lisaga hõlmatud keskkonnakaupade ja -teenuste ning majandustegevusalade soovitusliku loendi 31. detsembriks 2015.
            
         
               (3)
            
            
               Vastavalt määruse (EL) nr 691/2011 artiklile 6 peaksid liikmesriigid edastama statistilised andmed elektrooniliselt komisjoni kehtestatavas asjakohases tehnilises vormingus. Rahvusvaheliste Arvelduste Pank, Euroopa Keskpank, Euroopa Komisjon (Eurostat), Rahvusvaheline Valuutafond, Majanduskoostöö ja Arengu Organisatsioon (OECD), ÜRO ja Maailmapank on käivitanud statistiliste andmete ja metaandmete standardi (SDMX) algatuse, et vahetada ja jagada andmeid ja metaandmeid. Ametliku statistika vahetamiseks näeb SDMX ette statistilised ja tehnilised standardid. Seepärast tuleks kasutusele võtta kõnealustele standarditele vastav tehniline vorming. Liikmesriikidele tuleb anda suunised selle kohta, kuidas neid vorminguid vastavalt käesoleva määruse nõuetele rakendada. Komisjon (Eurostat) koostab need suunised tihedas koostöös Euroopa statistikasüsteemi kuuluvate liikmesriikidega.
            
         
               (4)
            
            
               Ühtse standardi kohaldamine määrusega (EL) nr 691/2011 hõlmatud statististiliste andmete vahetamiseks ja edastamiseks aitaks märkimisväärselt kaasa ettevõtjate andmetöötlusprotsesside integreerimisele selles statistikavaldkonnas.
            
         
               (5)
            
            
               Kooskõlas määruse (EL) nr 691/2011 artikli 7 lõikega 2 esitavad liikmesriigid komisjonile (Eurostatile) aruande edastatud andmete kvaliteedi kohta.
            
         
               (6)
            
            
               Kooskõlas määruse (EL) nr 691/2011 artikli 7 lõikega 3 määrab komisjon rakendusaktidega kindlaks kvaliteediaruannete üksikasjad, ülesehituse ja esitamissageduse.
            
         
               (7)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Keskkonnakaupade ja -teenuste ning majandustegevusalade soovituslik loend
   Keskkonnakaupade ja -teenuste ning majandustegevusalade soovituslik loend on kehtestatud käesoleva määruse lisas.
   Artikkel 2
   Andmete edastamise tehniline vorming
   Liikmesriigid esitavad määruses (EL) nr 691/2011 nõutud andmed, kasutades SDMXiga ühilduvaid andmevorminguid. Komisjon (Eurostat) teeb kättesaadavaks üksikasjaliku dokumentatsiooni asjaomaste vormingute kohta.
   Artikkel 3
   Kvaliteediaruannete üksikasjad, ülesehitus ja esitamissagedus
   1.   Liikmesriigid esitavad komisjonile (Eurostatile) igal aastal aruanded määruse (EL) nr 691/2011 kohaselt edastatud andmete kvaliteedi kohta samadel edastamistähtaegadel, mis on ette nähtud määruse 4. jao I–VI lisades.
   2.   Kvaliteediaruanded sisaldavad järgmist teavet:
   
               a)
            
            
               nende allikate kvaliteet, mida on kasutatud määruse (EL) nr 691/2011 kohaselt edastatud andmete puhul;
            
         
               b)
            
            
               põhistatistika muudatused, mis on tehtud eesmärgiga viia tulemus vastavusse arvepidamise põhimõtete ja määratlustega või muudel metoodilistel põhjustel;
            
         
               c)
            
            
               selliste andmete hindamine ja kogumine, mida statistilistest allikatest otse ei saa;
            
         
               d)
            
            
               aegridade katkestused muudatuste tõttu metoodikas või andmeallikates ja meetmed aegridade võimalikult suure võrreldavuse tagamiseks.
            
         Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 192, 22.7.2011, lk 1.
   
      LISA
      Selleks et hõlbustada määruse (EL) nr 691/2011 V lisa ühetaolist kohaldamist, kehtestatakse käesoleva lisaga keskkonnakaupade ja -teenuste ning majandustegevusalade soovituslik loend. Loend koosneb keskkonnakaupade ja -teenuste ning majandustegevusalade loeteludest.
      Kaubad, teenused ja majandustegevusalad peavad olema riiklikult asjakohased. Riikliku asjakohasuse hindamiseks võidakse kasutada järgmisi aspekte:
      
                  a)
               
               
                  kaupade tootmine, teenuste osutamine ja majandustegevusalad on riigis statistiliselt olulised;
               
            
                  b)
               
               
                  kaupade, teenuste ja majandustegevusalade hindamiseks on olemas andmeallikad.
               
            Soovituslik loend ei ole ammendav ja see ei välista muude riiklikult asjakohaste keskkonnakaupade ja -teenuste ning majandustegevusalade olemasolu.
      
         Keskkonnakaubad ja -teenused
      
      
                  —
               
               
                  Mahepõllumajanduslikud (taime- ja loomakasvatus-) tooted, vesiviljelustooted ja tugiteenused;
               
            
                  —
               
               
                  küttepuit; muu puit, kui jätkusuutlikkuse meetmeid on järgitud;
               
            
                  —
               
               
                  maavara kaevandamisega rikutud maa korrastamise teenused;
               
            
                  —
               
               
                  sadevee kogumise teenused põhjavee saastumise ärahoidmiseks;
               
            
                  —
               
               
                  elektrienergial töötavad ja ressursitõhusamad transpordivahendid; väljalasketorud ja nende osad (sealhulgas osakeste filtrid);
               
            
                  —
               
               
                  saasteainete analüüsiks, gaaside ja vedelike filtreerimiseks ja puhastamiseks kasutatavad vahendid, seadmed ja aparaadid;
               
            
                  —
               
               
                  septikud, perforeeritud mahutid jms tooted, mida kasutatakse vee filtreerimiseks drenaažisüsteemide sissepääsudel; pumbad reovee käitlemiseks, sõidukid reovee kogumiseks ja kanalisatsioonitorustiku puhastamiseks, aktiivsüsi vee filtreerimiseks;
               
            
                  —
               
               
                  reoveepuhastusjaamades ja veemajanduses kasutatavad torud;
               
            
                  —
               
               
                  kotid plastkottide asendamiseks; prügikastid, -ämbrid, -konteinerid ja muud mahutid jäätmete kogumiseks ja vedamiseks; taimsest kiust, õlgedest või puidujäätmetest aglomeeritud mineraalse sideainega plaadid, plokid jms tooted; jäätmepõletusseadmed ja masinad, mida kasutatakse jäätmekäitlusel (nt prügilates);
               
            
                  —
               
               
                  pliimahutid radioaktiivsete jäätmete jaoks;
               
            
                  —
               
               
                  hooldus- ja remonditeenused veekadude vähendamiseks;
               
            
                  —
               
               
                  eriseadmed energia tootmiseks taastuvatest allikatest: nt biogaasi hoidlad, puiduküttel toimivad katlad ja muud seadmed, päikesepaneelid ja fotogalvaanilised elemendid, veeturbiinid ja vesirattad; tuulegeneraatorid;
               
            
                  —
               
               
                  biokütused;
               
            
                  —
               
               
                  puidusüsi, kui jätkusuutlikkuse meetmeid on järgitud;
               
            
                  —
               
               
                  hoonete soojus- ja müraisolatsiooniks kasutatavad tooted: nt korkmaterjalist tooted, kolmekordse klaasiga aknad, klaaskiust, kivivillast, tselluloosist, polümeeridest, polüuretaanist ja muust materjalist valmistatud isolatsioonimaterjal, mida kasutatakse hoonete fassaadide, katuste ja muude osade isolatsiooniks;
               
            
                  —
               
               
                  taasväärtustatud puitpakend;
               
            
                  —
               
               
                  keskkonnakaitseks ja ressursside haldamiseks toodetud eriseadmed: nt termostaadid kütte ja jahutuse reguleerimiseks, termostaatilised ventiilid, soojuspumbad, kondenskatlad, päikeseboilerid;
               
            
                  —
               
               
                  lahenduslampide kasutamine madalrõhulampidena (nt kompaktluminofoorlambid) ja energiatõhusamad kodumasinad;
               
            
                  —
               
               
                  regenereeritud kumm algkujul või tahvlite, lehtede või ribadena, bioplastist kotid;
               
            
                  —
               
               
                  seadmed metalli taaskasutamiseks;
               
            
                  —
               
               
                  keskkonnakaupade hoolduse, remondi ja paigaldamise teenused;
               
            
                  —
               
               
                  taastuvatest allikatest pärit elekter, gaas ja soojus;
               
            
                  —
               
               
                  magestatud vesi ja kogutud vihmavesi; veetrasside hooldus veekadude vähendamiseks;
               
            
                  —
               
               
                  kanalisatsiooniteenused: nt reovee kogumine, vedamine ja töötlemine; kanalisatsioonisüsteemide hooldamine ja puhastamine;
               
            
                  —
               
               
                  tava- ja ohtlike jäätmete kogumine, töötlemine ja kõrvaldamine;
               
            
                  —
               
               
                  tuumajäätmete töötlemise ja kõrvaldamise teenused;
               
            
                  —
               
               
                  materjalide taaskasutamise teenused; teisene toore;
               
            
                  —
               
               
                  pinnase, põhja- ja pinnavee saastekäitluse ja puhastamise teenused;
               
            
                  —
               
               
                  õhu saastekäitluse ja puhastamise teenused;
               
            
                  —
               
               
                  muud saastekäitluse ja saastekontrolli eriteenused;
               
            
                  —
               
               
                  energiatõhusad hooned ja passiivmajad; olemasolevate ehitiste energiatõhususealane renoveerimine;
               
            
                  —
               
               
                  veevõrgu hooldus ja remont;
               
            
                  —
               
               
                  reoveepuhastus- ja jäätmekäitlusjaamad ning kanalisatsioonivõrgud;
               
            
                  —
               
               
                  taastuvatel energiaallikatel toimivad elektrijaamad, sealhulgas päikesepaneelide paigaldamine;
               
            
                  —
               
               
                  müraisolatsioonitööd;
               
            
                  —
               
               
                  inseneri- ja arhitektuuriteenused energiatõhusate hoonete ja passiivmajade ehitamiseks ja olemasolevate ehitiste energiatõhususealaseks renoveerimiseks;
               
            
                  —
               
               
                  inseneri- ja arhitektuuriteenused taastuvenergiaprojektide jaoks;
               
            
                  —
               
               
                  inseneri- ja arhitektuuriteenused vee-, reovee- ja jäätmekäitluse projektide jaoks;
               
            
                  —
               
               
                  maanteesõidukite tehnilise ülevaatuse teenused seoses õhku heidetavate saasteainetega;
               
            
                  —
               
               
                  teadus- ja arendustegevuse teenused keskkonnakaitse ja ressursside haldamise valdkonnas;
               
            
                  —
               
               
                  keskkonnaalased nõustamisteenused;
               
            
                  —
               
               
                  prahi ja tänavaprügi kogumine;
               
            
                  —
               
               
                  haldusteenused keskkonnakaitse ja ressursside haldamise toetamiseks;
               
            
                  —
               
               
                  koolitusteenused keskkonnakaitse ja ressursside haldamise valdkonnas;
               
            
                  —
               
               
                  keskkonnateenused, mida pakuvad liikmesorganisatsioonid;
               
            
                  —
               
               
                  looduskaitsealade, sh loodusreservaatide teenused.
               
            
         Keskkonnaalane majandustegevus
      
      
                  —
               
               
                  Mahepõllumajanduslik tegevus (taime- ja loomakasvatus), vesiviljelus ja tugiteenused;
               
            
                  —
               
               
                  küttepuit; muu puidu tootmine, kui jätkusuutlikkuse meetmeid on järgitud;
               
            
                  —
               
               
                  maavara kaevandamisega rikutud maa korrastamine;
               
            
                  —
               
               
                  sadevee kogumine põhjavee saastumise ärahoidmiseks;
               
            
                  —
               
               
                  elektrienergial töötavate ja ressursitõhusamate transpordivahendite tootmine; väljalasketorud ja nende osad (sealhulgas osakeste filtrid);
               
            
                  —
               
               
                  saasteainete analüüsiks, gaaside ja vedelike filtreerimiseks ja puhastamiseks kasutatavate vahendite, seadmete ja aparaatide tootmine;
               
            
                  —
               
               
                  drenaažisüsteemide sissepääsudel vee filtreerimiseks kasutatavate septikute, perforeeritud mahutite jms toodete tootmine; reovee käitlemiseks kasutatavate pumpade, reovee kogumiseks ja kanalisatsioonitorustiku puhastamiseks kasutatavate sõidukite, vee filtreerimiseks kasutatava aktiivsöe tootmine;
               
            
                  —
               
               
                  reoveepuhastusjaamades ja veemajanduses kasutatavate torude tootmine;
               
            
                  —
               
               
                  kottide tootmine plastkottide asendamiseks; jäätmete kogumiseks ja vedamiseks kasutatavate prügiämbrite, -kastide, -konteinerite ja muude mahutite tootmine; taimsest kiust, õlgedest või puidujäätmetest aglomeeritud mineraalse sideainega plaatide, plokkide jms toodete tootmine; jäätmepõletusseadmete ja jäätmekäitlusel (nt prügilates) kasutatavate masinate tootmine;
               
            
                  —
               
               
                  pliimahutite tootmine radioaktiivsete jäätmete jaoks;
               
            
                  —
               
               
                  hooldus ja remont veekadude vähendamiseks;
               
            
                  —
               
               
                  eriseadmete tootmine energia tootmiseks taastuvatest allikatest: nt biogaasi hoidlad, puiduküttel toimivad katlad ja muud seadmed, päikesepaneelid ja fotogalvaanilised elemendid, veeturbiinid ja vesirattad; tuulegeneraatorid;
               
            
                  —
               
               
                  biokütuste tootmine:
               
            
                  —
               
               
                  puidusöe tootmine, kui jätkusuutlikkuse meetmeid on järgitud;
               
            
                  —
               
               
                  hoonete soojus- ja heliisolatsiooniks kasutatavate toodete tootmine: nt korkmaterjalist tooted, kolmekordse klaasiga aknad, klaaskiust, kivivillast, tselluloosist, polümeeridest, polüuretaanist ja muust materjalist valmistatud isolatsioonimaterjal, mida kasutatakse hoonete fassaadide, katuste ja muude osade isolatsiooniks;
               
            
                  —
               
               
                  puitpakendi taasväärtustamine;
               
            
                  —
               
               
                  keskkonnakaitseks ja ressursside haldamiseks vajalike eriseadmete tootmine: nt termostaadid kütte ja jahutuse reguleerimiseks, termostaatilised ventiilid, soojuspumbad, kondenskatlad, päikeseboilerid;
               
            
                  —
               
               
                  lahenduslampide tootmine madalrõhulampidena (nt kompaktluminofoorlambid) ja energiatõhusamate kodumasinate tootmine;
               
            
                  —
               
               
                  regenereeritud kummi tootmine algkujul või tahvlite, lehtede või ribadena, bioplastist kottide tootmine;
               
            
                  —
               
               
                  seadmete tootmine metalli taaskasutamiseks;
               
            
                  —
               
               
                  keskkonnakaupade hooldus, remont ja paigaldamine;
               
            
                  —
               
               
                  elektri, gaasi ja soojuse tootmine taastuvatest energiaallikatest;
               
            
                  —
               
               
                  vee magestamine ja vihmavee kogumine; veetrasside hooldus veekadude vähendamiseks;
               
            
                  —
               
               
                  kanalisatsiooniteenuste osutamine: nt reovee kogumine, vedamine ja töötlemine; kanalisatsioonisüsteemide hooldamine ja puhastamine;
               
            
                  —
               
               
                  tava- ja ohtlike jäätmete kogumise, töötlemise ja kõrvaldamise teenuste osutamine;
               
            
                  —
               
               
                  tuumajäätmete töötlemise ja kõrvaldamise teenuste osutamine;
               
            
                  —
               
               
                  materjalide taaskasutamise teenuste osutamine; teisese toorme tootmine;
               
            
                  —
               
               
                  pinnase, põhja- ja pinnavee saastekäitluse ja puhastamise teenuste osutamine;
               
            
                  —
               
               
                  õhu saastekäitluse ja puhastamise teenuste osutamine;
               
            
                  —
               
               
                  muude saastekäitluse ja saastekontrolli eriteenuste osutamine;
               
            
                  —
               
               
                  energiatõhusate hoonete ja passiivmajade ehitamine; olemasolevate ehitiste energiatõhususealane renoveerimine;
               
            
                  —
               
               
                  veevõrkude hooldus ja remont;
               
            
                  —
               
               
                  reoveepuhastus- ja jäätmekäitlusjaamade ning kanalisatsioonivõrkude ehitustööd;
               
            
                  —
               
               
                  taastuvatel energiaallikatel toimivate elektrijaamade ehitamine, sealhulgas päikesepaneelide paigaldamine;
               
            
                  —
               
               
                  müraisolatsioonitööd;
               
            
                  —
               
               
                  inseneri- ja arhitektuuriteenused energiatõhusate hoonete ja passiivmajade ehitamiseks ja olemasolevate ehitiste energiatõhususealaseks renoveerimiseks;
               
            
                  —
               
               
                  inseneri- ja arhitektuuriteenused taastuvenergiaprojektide jaoks;
               
            
                  —
               
               
                  inseneri- ja arhitektuuriteenused vee-, reovee- ja jäätmekäitluse projektide jaoks;
               
            
                  —
               
               
                  maanteesõidukite tehnilise ülevaatuse teenused seoses õhku heidetavate saasteainetega;
               
            
                  —
               
               
                  teadus- ja arendustegevuse teenused keskkonnakaitse ja ressursside haldamise valdkonnas;
               
            
                  —
               
               
                  keskkonnaalased nõustamisteenused;
               
            
                  —
               
               
                  prahi ja tänavaprügi kogumine;
               
            
                  —
               
               
                  haldusteenused keskkonnakaitse ja ressursside haldamise toetamiseks;
               
            
                  —
               
               
                  koolitusteenused keskkonnakaitse ja ressursside haldamise valdkonnas;
               
            
                  —
               
               
                  keskkonnateenused, mida pakuvad liikmesorganisatsioonid;
               
            
                  —
               
               
                  looduskaitsealade, sh loodusreservaatide teenused.